પણ પહેલી પળથી ફિલ્મ દર્શકને જક્ડી લે છે. શરૂઆત હળવી છે, પણ તરત જ જે હલ્લાબોલ શરૂ થાય છે અને ભાગાભાગ થાય છે, પછી તો સતત, તે દર્શકને પડદા પર ચોંટેલ રાખે છે. તેની ફોટોગ્રાફી અદ્દભુત છે. મોટા ભાગના અંધારામાં દ્રશ્યો છે. છતાં જોવામાં જરા પણ તકલીફ નથી પડતી. પ્લેનનાં દ્રશ્યો તો શ્વાસ અદ્ધર કરી દે તેવાં છે. (કદાચ) ઈઝરાયેલમાં ઝોમ્બીઓ જે દિવાલ પર ચડી જાય છે કે તેની બીજી બાજુએથી કૂદી આ બાજુ આવે છે તે દ્રશ્યો તો-ભલે કમ્પ્યુટર જનરેટેડ હશે છતાં-રોમાંચ ખડાં કરી દે તેવાં છે.